མཆོད་བྲོ་ནི།སངས་རྒྱས་བསྟན་པའི་ཆེ་བ་བརྗོད་རྒྱུ་ནང་དོན་གཙོ་བོར་འཛིན་པའི་གླུ་གར་ཞིག་ཡིན།དེའང་ཆབ་མདོ་བྱམས་པ་གླིང་དགོན་གྱི་མཆོད་བྲོ་དང་རྭ་སྒྲེང་གི་མཆོད་བྲོ་ནི་གྲགས་ཆེ་བར་གྱུར།འོན་ཀྱང་ཆབ་མདོ་བྱམས་པ་གླིང་གི་མཆོད་བྲོ་ནི་གྲྭ་པས་འཁྲབ་སྟོན་བྲེད་པ་དང༌།རྭ་སྒྲེང་གི་མཆོད་བྲོ་ནི་མི་སྐྱས་འཁྲབ་སྟོན་བྱེད་ཆོག་ཅིང༌།འཁྲབ་ལུགས་ཐད་སྤྱིར་ན་སྒོར་བྲོ་དང་འདྲ་ལ།འོན་ཀྱང་གཟུགས་ཀྱི་འགྱུར་མཛེས་ཤིང་འཁྲུག་ཆ་དོད་པ་དང༌།ངག་གི་རྟ་དབྱངས་ནི་སྙན་ཞིང་འཇེབས་པ།ཚིག་གི་ནང་དོན་གཙོ་བོ་ནི་ལྟ་བླ་མར་གསོལ་འདེབས་དང་བསྟོད་པ་ཕུལ་བ་སོགས་དམིགས་བསལ་གྱི་ཁྱད་ཆོས་དང་ལྡན་པ་ཞིག་རེད།།